सुप्रीम कोर्ट से बसपा सुप्रीम मायावती (Mayawati) को बड़ा झटका लगा है. कोर्ट ने एक टिप्पणी करते हुए कहा कि मायावती को मूर्तियों पर खर्च पैसा लौटाना चाहिए.
दिल्ली न्यूज़ (Delhi News): लोकसभा चुनाव से ठीक पहले सुप्रीम कोर्ट ने बसपा सुप्रीमो मायावती को कड़ी फटकार लगाई है. सुप्रीम कोर्ट (Supreme Court) ने शुक्रवार को एक याचिका की सुनवाई के दौरान टिप्पणी करते हुए कहा कि बसपा सुप्रीमो मायावती (Mayawati) ने अपनी और हाथियों की मूर्तियां बनाने में जितना जनता का पैसा खर्च किया है, उसे वापस करना चाहिए. इस मामले की सुनवाई चीफ जस्टिस रंजन गोगोई (Ranjan Gogoi) कर रहे थे. इस मामले की अगली सुनवाई 2 अप्रैल को होगी.
सुप्रीम कोर्ट (Supreme Court) में क्या हुआ ??
सुप्रीम कोर्ट ने साल 2009 में दायर रविकांत और अन्य लोगों द्वारा दायर याचिका पर सुनवाई करते हुए कहा कि मायावती को मूर्तियों पर खर्च सभी पैसों को सरकारी खजाने में जमा कराना चाहिए. सुनवाई के दौरान चीफ जस्टिस रंजन गोगोई ने मायावती के वकील कोआदेश देते हुए कहा कि अपने क्लाइंट को कह दीजिए कि सबसे पहले वह मूर्तियों पर खर्च हुए पैसों को सरकारी खजाने में जमा कराएं.
आपको जानकारी के लिए बता दे की मायावती के द्वारा उत्तर प्रदेश में बसपा (BSP) शासनकाल में कई पार्कों का निर्माण करवाया गया. इन पार्कों में बसपा संस्थापक कांशीराम (Kanshi Ram), मायावती और हाथियों की मूर्तियां लगवाई गई थीं. बसपा शासनकाल में यह पार्क लखनऊ, नोएडा समेत अन्य शहरों में बनवाए गए थे.
कितना खर्चा हुआ था इन पार्क पर ??
जब उत्तरप्रदेश में सपा (SP) की सरकार अखिलेश सिंह (Akhilesh Pratap Singh) के दौरान लखनऊ विकास प्राधिरकरण से जाँच कराई तब यह रिपोर्ट सामने आई थी, जिसमें दावा किया गया था कि लखनऊ, नोएडा और ग्रेटर नोएडा में बनाए गए पार्कों पर कुल 5,919 करोड़ रुपए खर्च किए गए थे. इस रिपोर्ट में यह बताया गया था की नोएडा स्थित दलित प्रेरणा स्थल पर बसपा के चुनाव चिन्ह हाथी की पत्थर की 30 मूर्तियां जबकि कांसे की 22 प्रतिमाएं लगवाई गईं थी. इसमें 685 करोड़ का खर्च आया था. इसी रिपोर्ट में यह भी कहा गया है कि इन पार्कों और मूर्तियों के रखरखाव के लिए 5,634 कर्मचारी बहाल किए गए थे. उस समय की अखिलेश सरकार ने मायावती पर 40 हजार करोड़ के मूर्ति घोटाले का आरोप लगाया था.